Výpožička hnuteľného majetku štátu  - v z o r -                                               Príloha č.9
Zmluva o výpožičke hnuteľného majetku štátu č.....
 uzatvorená podľa zákona č. 278/1993 Z.z. o správe majetku štátu v znení neskorších predpisov a podľa § 659 a nasl. zákona č. 40/1964 Zb. Občianskeho zákonníka v znení neskorších predpisov 

Zmluvné strany
Požičiavateľ:	Slovenská republika
      Centrum pred deti a rodiny............... (uviesť subjekt požičiavateľa)
      Sídlo:
     V zastúpení:        
     IČO:
                                       Bankové spojenie: Štátna pokladnica 
      IBAN:....
Štátna rozpočtová organizácia v zriaďovateľskej pôsobnosti  Ústredia práce, sociálnych vecí a rodiny zriadená  Zriaďovacou listinou č..... zo dňa.......v znení neskorších dodatkov
                                      (ďalej len „požičiavateľ“)
			
a
Vypožičiavateľ:     Slovenská republika
...................... (uviesť subjekt vypožičiavateľa)
Sídlo:
V zastúpení:        
IČO:
Číslo účtu a označenie banky:
IBAN:....
Štátna rozpočtová organizácia v zriaďovateľskej pôsobnosti  ............ zriadená  Zriaďovacou listinou č..... zo dňa.......v znení neskorších dodatkov
 (ďalej len „vypožičiavateľ“)

(požičiavateľ a vypožičiavateľa ďalej spolu aj ako „zmluvné strany“)

uzatvárajú túto zmluvu o výpožičke ,podľa zákona č. 278/1993 Z.z. o správe majetku štátu v znení neskorších predpisov a podľa § 659 a nasl. zákona č. 40/1964 Zb. Občianskeho zákonníka v znení neskorších predpisov  (ďalej len „zmluva“):

Článok I
Predmet zmluvy

1.	Požičiavateľ prenecháva do bezplatného užívania vypožičiavateľovi za podmienok uvedených v tejto zmluve hnuteľné veci vo vlastníctve štátu v správe požičiavateľa, a to: vypísať predmet výpožičky....., špecifikovaný v prílohe č.1 , ktorá je neoddeliteľnou súčasťou tejto zmluvy.  
2.	Požičiavateľ po podpísaní tejto zmluvy protokolárne odovzdá predmet výpožičky uvedený v bode 1 tohto článku zmluvy vypožičiavateľovi na základe protokolu o odovzdaní a prevzatí predmetu výpožičky. Vypožičiavateľ je povinný užívať predmet výpožičky v súlade s dojednaným účelom výpožičky podľa článku II tejto zmluvy. 

3.	Rozhodnutím č.........zo dňa........... je predmet výpožičky pre požičiavateľa dočasne prebytočným majetkom.
Článok II
Účel a doba výpožičky

1.	Zmluvné strany sa dohodli, že požičiavateľ prenecháva vypožičiavateľovi predmet výpožičky výlučne na účel poskytovania starostlivosti deťom v špecializovanej samostatnej skupine v súlade so Zriaďovacou listinou  č... zo dňa.... v znení jej neskorších dodatkov.
2.	Zmluvné strany sa dohodli, že na základe tejto zmluvy sa výpožička dojednáva na dobu určitú,   (najviac 5 rokov). od nadobudnutia účinnosti zmluvy 

Článok III
Ostatné dojednania

1.	Vypožičiavateľ je oprávnený a povinný užívať predmet výpožičky v súlade s ustanoveniami tejto zmluvy a s ustanoveniami zákona č. 40/1964 Zb. Občianskeho zákonníka v znení neskorších predpisov, je povinný zabezpečiť ochranu predmetu výpožičky tak, aby nedošlo k poškodeniu, odcudzeniu alebo k zničeniu predmetu výpožičky. 
2.	Vypožičiavateľ nie je oprávnený prenechať predmet výpožičky a ani ich časti do nájmu, podnájmu alebo výpožičky tretím osobám, a nie je oprávnený vykonávať na predmete zmluvy žiadne úpravy.
3.	Vypožičiavateľ je povinný bez zbytočného odkladu oznámiť osobe poverenej požičiavateľom závady na predmete výpožičky, potrebu opráv a potrebu servisných zásahov na predmete výpožičky, ktoré má požičiavateľ vykonať a umožniť mu vykonanie týchto opráv a servisných zásahov v budove sídla vypožičiavateľa, resp. v sídle požičiavateľa. 
4.	Požičiavateľ sa zaväzuje odovzdať vypožičiavateľovi predmet výpožičky do 5 dní po podpísaní tejto zmluvy, a to na základe protokolu o odovzdaní a prevzatí predmetu zmluvy, ktorý podpíšu obe zmluvné strany. 
5.	Požičiavateľ je povinný oboznámiť vypožičiavateľa s faktickým stavom predmetu výpožičky. Požičiavateľ sa zaväzuje prenechať vypožičiavateľovi predmet výpožičky v stave, ktorý je spôsobilý na užívanie na účely tejto zmluvy. Vypožičiavateľ je povinný predmet výpožičky udržiavať v tomto stave. 
6.	Požičiavateľ a vypožičiavateľ sú vzájomne povinní si bezodkladne písomne oznámiť každú zmenu údajov alebo skutočností, týkajúcich sa tejto zmluvy. 
7.	Vypožičiavateľ zodpovedá za všetky škody, ktoré na predmete výpožičky vznikli jeho zavinením alebo zavinením tretích osôb. 
Článok IV
Skončenie výpožičky

1.	Zmluvné strany sa dohodli, že túto zmluvu môže ktorákoľvek strana vypovedať písomnou výpoveďou aj bez uvedenia dôvodu. Pre prípad výpovede zmluvné strany dohodli výpovednú dobu 30 kalendárnych dní, ktorá začne plynúť nasledujúci deň po dni, v ktorom bola doručená výpoveď druhej zmluvnej strane. Tým nie je dotknuté právo zmluvných strán ukončiť túto zmluvu kedykoľvek a z akéhokoľvek dôvodu písomnou dohodou. 
2.	Od zmluvy môže požičiavateľ odstúpiť ak vypožičiavateľ závažným spôsobom porušil zmluvu, alebo ak opakovane, napriek upozorneniu, menej závažne porušil zmluvu. 
3.	Vypožičiavateľ sa zaväzuje predmet výpožičky vrátiť požičiavateľovi: 
a)	len čo ho nebude potrebovať, alebo prestane existovať dôvod a účel výpožičky, 
b)	 v prípade, že bude užívať predmet výpožičky v rozpore s dojednaným účelom výpožičky, 
c)	 po dohode oboch zmluvných strán, 
d)	po uplynutí výpovednej doby na základe písomnej výpovede, 
e)	 ukončením účinnosti zmluvy. 

4.	Po skončení výpožičky je vypožičiavateľ povinný vrátiť predmet výpožičky v stave, v akom ho prevzal, s prihliadnutím na obvyklé opotrebenie a to ku dňu, v ktorom dôjde k skončeniu výpožičky. Zmluvné strany následne podpíšu protokol o odovzdaní a prevzatí predmetu zmluvy. 

Článok V
Záverečné ustanovenia

1.	Právne vzťahy medzi požičiavateľom a vypožičiavateľom, ktoré nie sú upravené v tejto zmluve, sa spravujú ustanoveniami Občianskeho zákonníka a zákona č. 278/1993 Z. z. o správe majetku štátu v znení neskorších predpisov. 
2.	Táto zmluva sa môže meniť a dopĺňať písomnými a očíslovanými dodatkami. 
3.	Nedeliteľnou súčasťou tejto zmluvy je príloha č.1 identifikácia predmetu zmluvy a Protokol o odovzdaní a prevzatí predmetu zmluvy. 
4.	Zmluva je vyhotovená v piatich rovnopisoch, z ktorých tri obdrží vypožičiavateľ a dva požičiavateľ. 

5.	Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia.  

6.	Zmluvné strany vyhlasujú, že si zmluvu riadne prečítali, jej obsahu porozumeli, zmluva nebola uzatvorená v tiesni ani za zvlášť nevýhodných podmienok, a na znak súhlasu s ňou ju vlastnoručne podpisujú. 

V ......... dňa .......... 					V ........... dňa ...........

Za požičiavateľa 					Za vypožičiavateľa 

.......................................... 	 		             ...........................................  
meno, priezvisko, funkcia                                                    meno, priezvisko, funkcia